O‘sh shahri turk dunyosining 2019 yildagi madaniy poytaxti deb e'lon qilindi

O‘sh shahri turk dunyosining 2019 yildagi madaniy poytaxti deb e'lon qilindi. Bu haqda Qirg‘iziston madaniyat vazirligiga tayanib knews.kg xabar berdi.
Xabarda aytilishicha, bu boradagi qaror Turk madaniyati xalqaro tashkiloti doimiy kengashining 36-sessiyasida qabul qilingan.
«O‘sh Qozog‘istonning Turkiston shahridan estafetani qabul qilib oladi. Turk madaniyati xalqaro tashkilotiga a'zo davlatlar vazirlarining doimiy kengashi navbatdagi yig‘ilishi Qirg‘izistonning janubiy poytaxtida bo‘lib o‘tadi», deyiladi xabarda.